BESZÉLGETÉS A BOLDOGSÁGRÓL

Szerinted mi a boldogság?

Ismersz olyan embert, aki szerinted boldog? Felnőttek vagy gyerekek szoktak inkább boldogok lenni? Miért? Keress érveket!

Lehet-e a boldogság hosszan tartó állapot vagy csak pillanatnyi? Érvelj ellene / mellette!

Lehetünk-e boldogok, ha közben tudjuk, hogy sok ember a környezetünkben nagyon boldogtalan? Mit jelent az empátia szó?

Van-e különbség a csokievés, a szülinapi ajándék és egy dicséret miatt érzett boldogság között? Tudsz-e sorrendet felállítani?

Ha lenne pillanatszorítód, de csak háromszor használhatnád, várnál vele, amíg felnősz? Mikor használnád? Miért lenne jó, ha elrakhatnál magadnak egy-egy pillanatot?

Pillanatszorító csak a versben és a fantázia világában létezik. Szerinted hogyan lehetne mégis foglyul ejteni a pillanatokat?